HRVATSKA SE NE MOŽE UBITI

Tomislavu Hrkovec

Na Mraclin su pucali,

rakete bacili,

ali, nisu nas ubili.

Na Tomislava su pucali,

granatu bacili

i ubili.

Na Hrvatsku pucaju,

smrt bacaju,

ali oni ne znaju:

Hrvatska se ne može ubiti!

Hrvatska se ne može ubiti

zbog suza nevine dječice,

stotine spaljenih sela,

zbog našeg Tomislava

i tisuća drugih, nepoznatih Tomislava

koji su život dali

da bi Hrvatska živjela.

Dražen Kos

25.12.1991.